Z Á P I S N I C A
zo zasadnutia Obecného zastupiteľstva v Rakoviciach  
konaného dňa  30. septembra 2013 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
        Anna Magalová
		        Miroslav Masár
                                Ing. Július Šmýkal	

Ostatní prítomní:     Ing. Lucia Duračková - kontrolórka
                                Jarmila Chnápková - zapisovateľka	
		         Janka Horylová	                    
		         Mária Dekanová	

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Správa audítora pre Obecné zastupiteľstvo za audit účtovnej závierky a konsolidovanej účtovnej závierky za rok 2012
4.	Plnenie rozpočtu obce k 31.08.2013
5.	Zmena rozpočtu obce za rok 2013
6.	Zmluva o zriadení vecných bremien – elektroenergetické stavby – Rakovice, Obytná zóna III. 
7.	Jesenné upratovanie
8.	Rôzne
9.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Miroslava Masára a Annu Magalovú. O programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  83/2013
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach.
 
Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  84/2013
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Správa audítora pre Obecné zastupiteľstvo za audit účtovnej závierky a konsolidovanej účtovnej závierky za rok 2012

Audit účtovnej závierky Obce Rakovice za rok 2012 vykonal na základe zmluvy audítor Ing. Ľubomír Smolinský. Overenie súladu výročnej správy s účtovnou závierkou bolo vykonané v zmysle zákona č. 540/2007 Z. z. o audítoroch, audite a dohľadom nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov - § 23 odsek 5. Audit bol vykonaný v súlade s medzinárodnými audítorskými štandardami ISA aplikovateľnými pre audit súladu. Stanovisko audítora: Výročná správa obce Rakovice je vo všetkých významných súvislostiach v súlade s audítovanou účtovnou závierkou za rok 2012 a ktorá sa spolu so správou audítora uvádza vo výročnej správe. Poslanci sa so správou oboznámili a vzali ju na vedomie.

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:     za  :         5
	         proti:          0	           
         zdržal sa:   0

U z n e s e n i e   č.  85/2013
Obecné zastupiteľstvo v Rakoviciach
b e r i e  n a  v e d o m i e
Výročnú správu obce Rakovice za rok 2012 overenú audítorom, účtovný výsledok hospodárenia Obce Rakovice po zdanení vo výške 71.424,10 eur a informáciu účtovníčky obce o zaúčtovaní výsledku hospodárenia v zmysle platných predpisov pre obce - § 53 Postupov účtovania pre rozpočtové organizácie určené Opatrením Ministerstva financií Slovenskej republiky z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, v znení neskorších predpisov.  

Bod 4. Plnenie rozpočtu obce k 31.08.2013

Účtovníčka obce p. Janka Horylová predložila poslancom plnenie rozpočtu obce k 31.08.2013. Bežné príjmy sú vo výške 453.524,31 eur, kapitálové príjmy vo výške 7.157,00 eur, finančné príjmy vo výške 72.880,65 eur, bežné výdavky vo výške 357.022,63 eur, kapitálové výdavky vo výške 70.185,68 eur, finančné výdavky vo výške 11.348,51 eur.  V prehľadnej tabuľke je uvedené aj skutočné plnenie rozpočtu za rok 2011, za rok 2012, rozpočet na rok 2013, rozpočet na rok 2013 po 1. zmene, plnenie rozpočtu k 30.06.2013 a k 31.08.2013. Tabuľka tvorí prílohu zápisnice. Poslanci vzali uvedené na vedomie. 

Hlasovanie:
Počet poslancov:                          5
Počet prítomných poslancov:      5
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  86/2013
Obecné zastupiteľstvo v Rakoviciach
b e r i e  n a  v e d o m i e
plnenie rozpočtu obce Rakovice k 31.08.2013, kde príjmy tvoria čiastku 533.561,96 eur a výdavky čiastku 438.556,82 eur.

Bod 5.  Zmena rozpočtu obce za rok 2013

Starosta obce informoval poslancov, že je potrebné vykonať určité zmeny v rozpočte obce na rok 2013. Návrh na 2. Zmenu obdržali poslanci v prehľadnej tabuľke, navrhované zmeny vysvetlila účtovníčka obce p. Janka Horylová. Niektoré zmeny sú len nepatrné, niektoré nastali po prijatých rozhodnutiach v priebehu roka. V príjmoch boli napr. navýšené predpokladané príjmy poplatku za komunálny odpad, bolo schválené čerpanie úveru na technológiu novej kolkárne. Splátky úveru sa premietli aj do výdavkov, nový je kapitálový výdavok na nákup technológie do kolkárne a podobne. Poslanec Ján Hevier tento návrh na zmenu rozpočtu navrhol v uvedenom znení schváliť. Starosta dal o ňom hlasovať.   

Hlasovanie:
Počet poslancov:          5
Počet prítomných poslancov:     5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  87/2013
Obecné zastupiteľstvo v Rakoviciach
s c h v a ľ u j e 
zmenu rozpočtu obce Rakovice na rok 2013:
rozpočet obce po 2. zmene: 
•	príjmy obce Rakovice za rok 2013  :   853.457,00 eur
-	z toho príjmy bežného rozpočtu: 689.209,00 eur
-	z toho príjmy kapitálového rozpočtu: 7.157,00 eur
-	z toho príjmy z finančných operácií: 157.091,00 eur
•	výdavky obce Rakovice za rok 2013 : 853.457 ,00 eur
-	z toho výdavky bežného rozpočtu: 624.364,00 eur
-	z toho výdavky kapitálového rozpočtu: 208.484,00 eur
-	z toho výdavky z finančných operácií: 20.609,00 eur

Bod 6. Zmluva o zriadení vecných bremien – elektroenergetické stavby – Rakovice, Obytná zóna III. 

Starosta obce oboznámil poslancov, že firma Západoslovenská distribučná, a.s. Bratislava buduje vo vlastnej réžií inžinierske siete v Rakoviciach – Obytná zóna III. Je investorom inžinierskej stavby s názvom „Rakovice, obytná zóna 21 RD – NNk“, ktorej súčasťou sú elektroenergetické stavby a zariadenia distribučnej sústavy, vrátane rozvodov elektrických vedení a prípojok a iné stavby súvisiace a potrebné na ich prevádzku, ktorej výstavba bola povolená Stavebným povolením č. 370/2011 – Mi vydaným obcou Borovce dňa 3.11.2011 a užívanie ktorej bolo povolené Kolaudačným rozhodnutím č. 217/2013-Mi/Kr vydaným obcou Rakovice dňa 4.7.2013. Časť elektroenergetickej stavby sa nachádza na časti zaťaženej nehnuteľnosti vyznačenej v Geometrickom pláne na zameranie vecného bremena č. 53/2013 zo dňa 7.6.2013 vyhotoviteľ Ing. Ladislav Šubovič Trnava. Dĺžka trasy na vyznačenie vecného bremena na priznanie práva uloženia elektroenergetickej siete na par. č.  717/69 je 293,62 m, par. č. 717/174 je 19,94 m, par. č. 717/137 je 110,95 m, par. č. 717/70 je 129,46 m, par. č. 717/71 je 79,64 m. Vlastník zaťaženej nehnuteľnosti – obec Rakovice zriaďuje vecné bremená na uvedených parcelách vedených v LV č. 400 v k. ú. Rakovice bezodplatne.  Starosta obce dal hlasovať o zriadení vecného bremena na uvedených parcelách na priznanie práva uloženia elektroenergetickej siete. Po prijatí uznesenia bude so spoločnosťou Západoslovenská energetika uzatvorená zmluva na zriadenie vecných bremien.  

Hlasovanie:
Počet poslancov:          5
Počet prítomných poslancov:     5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  88/2013
Obecné zastupiteľstvo v Rakoviciach
s c h v a ľ u j e 
zriadenie vecných bremien na časti zaťaženej nehnuteľnosti - na pozemkoch p. č. 717/69, p. č. 717/174, p. č. 717/137, 717/70 a p. č. 717/71, vedených v katastri nehnuteľností v k. ú. Rakovice na LV č. 400 vo vlastníctve Obec Rakovice, IČO: 00312916, na zriadenie a uloženie elektroenergetickej stavby a vstup, prechod a prejazd peši, motorovými a nemotorovými dopravnými prostriedkami, strojmi, mechanizmami za tým účelom oprávneným a ním poverenými osobami, užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy elektroenergetickej stavby a jej odstránenie a vstup, prechod a prejazd peši, motorovými a nemotorovými dopravnými prostriedkami, strojmi a mechanizmami za tým účelom oprávneným a ním poverenými osobami, v prospech Západoslovenskej distribučnej, a.s., Bratislava, Čulenova 6, IČO: 36361518, zastúpenej na základe plnomocenstva spoločnosťou: Západoslovenská energetika, a.s., Čulenova 6, Bratislava, IČO: 35823551. Vecné bremeno spočívajúce v povinnosti strpieť zriadenie, uloženie, užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy elektroenergetickej stavby, v povinnosti povinného strpieť vstup, prechod a prejazd peši, motorovými a nemotorovými dopravnými prostriedkami, strojmi a mechanizmami oprávneným a ním povereným osobám sa vzťahuje na časť zaťaženej nehnuteľnosti v rozsahu vyznačenom v geometrickom pláne č. 53/2013 zo dňa 7.6.2013 vyhotoviteľ Ing. Ladislav Šubovič, Tehelná č. 32, 917 01 Trnava.   

Bod. 7. Jesenné upratovanie

Starosta obce oboznámil poslancov s tým, že sa blíži termín jesenného upratovania. Obec Rakovice organizuje každoročne 2-krát do roka jarné a jesenné upratovanie v obci, kedy sú po obci rozmiestnené veľkokapacitné kontajnery na objemný odpad, vlastným vozidlom Kubota je odvážaný na obecné kompostovisko biologický odpad, konáre zo stromov sú drvené na mieste uloženia pred domami občanov a následne odvážané na kompostovisko. Poslanci sa zhodli na dátume upratovania 18.-20.10.2013, nakoľko po tomto dátume už cez víkend budú občania chodiť po hroboch a nemôžeme sa tiež spoliehať na priaznivosť počasia. Zvoz a odvoz kontajnerov po obci zabezpečuje firma p. Čendeka z Boroviec. Je potrebné tiež zabezpečiť vyhlasovaním, aby si občania mohli pripraviť tento odpad. V piatok a v sobotu by sa mohol biologický odpad drviť a zvážať z obce. Od pondelka začneme s drvením konárov. Každý občan, ktorý si dá biologický odpad pred dom, je povinný pomôcť pri jeho likvidácií a miesto po odpade aj upratať. Starosta dal o návrhu upratovania a jeho termíne hlasovať.  

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  89/2013
Obecné zastupiteľstvo v Rakoviciach
s c h v a ľ u j e
jesenné upratovanie v Obci Rakovice v dňoch 18.-20.10.2013 s rozmiestnením veľkokapacitných kontajnerov po obci na objemný odpad a drvenie a zvoz biologického odpadu po obci na obecné kompostovisko.

Bod 8. Rôzne

8.1.
Starosta obce oboznámil poslancov so žiadosťou ZŠ s MŠ Rakovice o nedelení 6. triedy na dve skupiny vo všetkých predmetoch hodín nemeckého jazyka. V odôvodnení žiadosti sa uvádza, že podľa vyhlášky 320/2008 § 15 sa žiaci na jednotlivých predmetoch musia deliť pri počte 18 na dve skupiny. Šiesta trieda má 18 žiakov, ale fyzický počet žiakov je 17, nakoľko 1 žiačka študuje v zahraničí. Z ekonomického hľadiska by bolo dobré, aby sa trieda okrem nemeckého jazyka, ktorý je druhým povinným cudzím jazykom, nedelila na skupiny. Prírodovedná a spoločenskovedná predmetová komisia a pedagógovia s uvedeným návrhom súhlasili. Poslanec Ing. Šmýkal navrhol žiadosť o výnimku schváliť, starosta dal o uvedenom hlasovať. 
  
Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  90/2013
Obecné zastupiteľstvo v Rakoviciach
s c h v a ľ u j e
žiadosť ZŠ s MŠ Rakovice na nedelenie šiestej triedy v základnej škole Rakovice na 2 skupiny vo všetkých predmetoch okrem hodín nemeckého jazyka.   

8.2.
Starosta obce predložil prítomným poslancom ponuku firmy Kedros a.s. Bratislava na softvérový program do počítača, kde by bola zobrazená digitálna mapa obce, bolo by v nej možné vidieť objekty, inžinierske siete, inštitúcie a iné dáta. Bol by to výborný pomocník pri práci starostu pri vydávaní rôznych povolení, ohlásení drobných stavieb, rozkopávky miestnych komunikácií a podobne. Za prvý rok poskytnutia služieb je cena za program 500,00 eur bez DPH, každý nasledujúci rok 50,00 eur, cena za aktualizáciu 75,00 eur bez DPH. Poslanec Ing. Šmýkal povedal, že ak je to potrebné pre prácu starostu, nie je to vyhodenie peňazí, a navrhuje tento softvérový produkt schváliť.  

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  91/2013
Obecné zastupiteľstvo v Rakoviciach
s c h v a ľ u j e
uzatvoriť zmluvu s firmou Kedros, a.s., Bratislava o poskytovaní služieb na vytvorenie softvéru pre obec Rakovice na vizualizáciu objektov, inžinierskych sietí, inštitúcií a iných dáta na podklade digitálnej mapy.  

8.3.
Dňa 6.9.2013 bola podpísaná zmluva s firmou JaR DIGITAL-kuželky, bowling s.r.o. Kyjov na dodávku a montáž technológie na štvordráhovú kolkáreň v Rakoviciach. Vysúťažená konečná cena je 84.211,00 eur. Nakoľko by sa obec pri obchode so zahraničnou firmou stala plátcom DPH, na základe dohody s firmou JaR DIGITAL bol spísaný dodatok k zmluve, v ktorom firma JaR DIGITAL splnomocnila firmu City facility group s.r.o. Bratislava k prevedeniu úkonov spojených s vydanými a  prijatými platbami vo veci dodávky technológie dráh podľa Zmluvy o dielo č. 2013/05-26. Poslanci s uvedeným dodatkom zmluvy súhlasili.
 
Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  92/2013
Obecné zastupiteľstvo v Rakoviciach
s c h v a ľ u j e
dodatok k zmluve o dielo č. 2013/05-26 uzatvoreného medzi Obcou Rakovice a firmou JaR DIGITAL-kuželky, bowling s.r.o. Kyjov na udelenie plnej moci pre spoločnosť City facility group s.r.o. Bratislava k prevedeniu úkonov spojených s vydanými a  prijatými platbami vo veci dodávky technológie dráh podľa Zmluvy o dielo č. 2013/05-26. 
  
8.4.
Základná škola s materskou školou v Rakoviciach predložila obci Rakovice ako svojmu zriaďovateľovi Správu o výsledkoch výchovno-vzdelávacej činnosti, výsledkoch a podmienkach školy v školskom roku 2012/2013. Ministerstvo školstva Slovenskej republiky na základe Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov ustanovilo  Vyhláškou Ministerstva školstva Slovenskej republiky č. 9/2006 Z. z. zo 16.12.2005 podrobnosti o štruktúre a obsahu správy o výchovno-vzdelávacej činnosti, jej výsledkoch a podmienkach škôl a školských zariadení. Túto správu sú povinné vypracovať školy za predchádzajúci školský rok. Zriaďovateľovi ju predkladajú na schválenie do 31. októbra príslušného roku. Poslanci sa oboznámili so Správou o výchovno-vzdelávacej činnosti, výsledkoch a podmienkach školy v školskom roku 2012/2013, ktorú predložila Základná škola s materskou školou Rakovice. Prílohou k správe bolo aj vyjadrenie Rady školy pri ZŠ s MŠ v Rakoviciach, kde je uvedené, že Rada školy uvedenú správu prerokovala a odporúča ju obecnému zastupiteľstvu schváliť. Nikto z poslancov nemal k uvedenej správe pripomienky a starosta obce dal o nej hlasovať. Správa tvorí prílohu k zápisnici.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  93/2013
Obecné zastupiteľstvo v Rakoviciach
s c h v a ľ u j e
Správu o výchovno-vzdelávacej činnosti, výsledkoch a podmienkach školy v školskom roku 2012/2013, ktorú predložila Základná škola s materskou školou Rakovice.

8.5.
Kontrolórka obce Ing. Duračková informovala poslancov o novele zákona o verejnom obstarávaní a o novom zákone o ochrane osobných záujmov, ktorý je účinný od 01.07.2013

U z n e s e n i e   č.  94/2013
Obecné zastupiteľstvo v Rakoviciach
b e r i e   n a   v e d o m i e
informácie kontrolórky obce o prijatých zákonoch týkajúcich sa chodu samosprávy. 

8.6.
Ing. Šmýkal mal dotaz na zber nepotrebných olejov, ktorý už bol v tomto roku na zasadnutí OZ prerokovávaný. Starosta obce povedal, že zatiaľ ešte nerokoval s firmou Ladisco Považany.

Bod 9. Záver

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Miroslav Masár                         .............................................

                                           Anna Magalová                          ..............................................

Zápisnicu zapísala:            Jarmila Chnápková                      .............................................

                                                  Dušan   D a l o š
                                                   starosta obce